NaiveNeuron/SloPal huggingface dataset:
Droba, Juraj, poslanec NR SR (2016-04-26):
Chcem poďakovať všetkým, ktorí na mňa reagovali, aj kolegom z SaS, taktiež pánovi kolegovi Budajovi. K pánovi Kollárovi poviem toľko, že ďakujem za ten úvod, ale po tom, čo ste povedali, tak ako sa asi môžu cítiť teraz naši spoloční gay kamaráti, keď si vypočuli, čo ste povedali. A Peter Pčolinský to isté. Keď ste sa ma pýtali, že či ste extrémista, tak podľa toho, čo ste povedali, tak ste brutálny extrémista. A čo sa týka rodiny, tak nemyslím si, že rodina je len to, čo ste vy popísali. Rodina je pre mňa aj rozvedená matka, ktorá vychováva tri deti. Rodina je pre mňa aj vdovec, ktorý sa stará o svoje dieťa, lebo sa mu zabila žena. To je tak isto pre mňa úplne rovnaká a rovnako kvalitná rodina. A rodina je dokonca pre mňa aj 80-ročný brat a sestra, ktorí sa doopatrovávajú navzájom, lebo sa už nemá kto iný o nich postarať. Takže nezabudnite na to, že fakt nežijeme v 19. storočí. Je rok 2016 a tieto názory ma rozosmutňujú, že existujú v tejto snemovni od ľudí, ktorí sú natoľko inteligentní a sčítaní, aby mohli chápať, koľko je dva a dva. Ďakujem. (Potlesk.)
Laššáková, Jana, podpredsedníčka NR SR (2012-07-25):
Zaujmite miesto určené pre spravodajcov. Otváram rozpravu o tomto bode programu. Do rozpravy som nedostala žiadnu písomnú prihlášku. Hlási sa niekto z pánov poslancov do rozpravy ústne? Konštatujem, že nie. Vyhlasujem rozpravu za skončenú. Prerušujem rokovanie o tomto bode programu. A budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou o spolupráci v oblasti ochrany svedka . Návrh vlády je uverejnený ako tlač 107 a spoločná správa výborov má tlač 107a. Teraz prosím pána podpredsedu vlády a ministra financií Petra Kažimíra, aby v zastúpení ministra vnútra návrh vlády odôvodnil. Nech sa páči.
S. Kubánek, poslanec: (2007-05-09):
A toto by rozhodne nemalo byť, lebo samosprávny kraj má štatút školského úradu a činnosti vykonávajú zamestnanci, ktorí spĺňajú všetky kritériá. Za chyby minulosti platíme všetci. Treba ich postupne odstraňovať, aby nedochádzalo k takým situáciám ako napríklad na začiatku roku 2004, keď občania na obvodných a špecializovaných úradoch prežívali ťažké chvíle. Mnohí vrátane podnikateľov, ktorí vo veľmi krátkom čase museli splniť na základe reformných krokov zákonné povinnosti voči štátu, trpko pocítili nekvalitnú, neprofesionálnu prácu premietnutú do jednotlivých rozhodnutí a vyhlášok. Vo viacerých obvodoch a špecializovaných úradoch vtedy vznikli absurdné situácie. Úradníci pomerne dlho nemohli fungovať, vydávať potrebné rozhodnutia, ani prijímať žiadosti občanov. Dôvod bol neuveriteľný, chýbali im pečiatky. Navyše mnohí zamestnanci nedokázali kvalifikovane informovať občanov o tom, ako majú vo vtedajšom chaose postupovať. Nikto im neporadil, kde sa majú obrátiť, aby vyjadrili svoju nespokojnosť. Za chyby a omyly nikto neniesol zodpovednosť. Na všetko sa rýchlo zabudlo. Prišli nové experimenty, ktoré upútali pozornosť. K nim patrí aj zrušenie úradu, ktoré aj po jeho zrušení mal svojho šéfa, lebo pána Plaia nemal kto odvolať. Zákon o zrušení krajských úradov podľa môjho názoru postupne odstráni aj dlhotrvajúci problém v oblasti presunutých kompetencií a ich financovania. Prejaví sa to v efektívnejšej a lacnejšej práci v oblasti správy a rozvoja z verejného územia, čo prispeje k väčšej spokojnosti občanov v jednotlivých regiónoch. Predložený návrh zákona je v súlade s programovým vyhlásením vlády a jeho uvedenie do života prispeje k ďalšiemu procesu na ceste za vyššiu účinnosť reforiem a pôsobenia verejnej správy a samosprávy na prospech občanov. Preto budem hlasovať za tento predložený návrh. Ďakujem za pozornosť.
Ďuriš Nicholsonová, Lucia, podpredsedníčka NR SR (2017-10-12):
Ďakujem pekne, pani spravodajkyňa. Otváram všeobecnú rozpravu. Písomne sa do rozpravy neprihlásil nikto. A otváram teraz možnosť prihlásiť sa ústne. Registrujem vás, pán, pán poslanec, samozrejme. Končím možnosť prihlásiť sa do rozpravy. Nech sa páči, pán navrhovateľ.
B. Bugár, doterajší podpredseda NR SR: (2006-07-04):
(Pokračovanie prestávky.) (Po prestávke.)
Bugár, Béla, podpredseda NR SR (2017-12-05):
Prezentujme sa a hlasujeme. (Hlasovanie.) Prítomných 136 poslancov, za 66, proti 17, zdržalo sa 59 poslancov. Konštatujem, že návrh sme neschválili. Panie poslankyne, páni poslanci, podľa schváleného programu dnes o 17.00 hod. by sme mali začať rokovať o návrhoch pána poslanca, teda, pardon, pána ministra Kažimíra, ale vzhľadom k tomu, že pán predseda zvolal mimoriadnu schôdzu na 13.00 hod., tak tým pádom budeme pokračovať, teda alebo budeme prerokovať tieto body zajtra ráno o 9.00 hod., a to najprv dokončíme bod pána ministra Druckera, je to bod, myslím, že 707 tlač, a potom budeme pokračovať v prerokovaní všetkých návrhov súvisiacich s rozpočtom, to znamená bodmi pána ministra Kažimíra a až potom rozpočet. Je s tým všeobecný súhlas? (Súhlasná reakcia pléna.) Áno, ďakujem pekne. Takže o tri minúty budeme pokračovať v rokovaní v prerušenej rozprave k bodu pána podpredsedu vlády Pellegriniho. (Trojminútová prestávka.) (Po prestávke.) (Pokračovanie rokovania o vládnom návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení zákona č. 378/2016 Z. z. a ktorým sa mení zákon č. 539/2008 Z. z. o podpore regionálneho rozvoja v znení neskorších predpisov , tlač 764.)
Richter, Ján, minister práce, sociálnych vecí a rodiny SR (2013-09-05):
Pán poslanec, rebríček poradia priorít, ktoré predložila Podnikateľská aliancia Slovenska Svetovému ekonomickému fóru, má nasledovné poradie. Hlavnými problémami, ktoré najviac zhoršujú našu konkurencieschopnosť, hovoria o Slovensku, sú: klientelizmus, negatívny daňový systém, nízka transparentnosť a efektívnosť verejných výdavkov, rastúca zadlženosť štátu, potom ide až Zákonník práce alebo pracovný kódex. To znamená, aj z pohľadu ich hodnotenia, hodnotenia manažérov a majiteľov je to až ôsmy, deviaty problém. A ak dovolíte, čo je Zákonník práce? Zákonník práce je výsledok sociálneho dialógu dvoch sociálnych partnerov. Jeden z nich reprezentuje zamestnávateľov a druhý reprezentuje zamestnancov. To nikdy nemôže byť objektívne zhodnotené, pokiaľ sa vyjadruje len jeden z týchto sociálnych partnerov. Preto si stojím za tým, čo som povedal. Ďakujem. (Potlesk.)
Blanár, Juraj, podpredseda NR SR (2022-05-25):
Ďalší s faktickou poznámkou pán poslanec Eduard Kočiš.
Figeľ, Ján, podpredseda NR SR (2013-02-14):
Ďakujem pekne. Ja len chcem povedať kolegom zo SMER-u, že... (Ruch v sále. Prerušenie vystúpenia predsedajúcom.)
Šimko, Jozef, poslanec NR SR (2021-01-12):
Ďakujem pekne, vážený pán podpredseda, vážený pán minister, vážené kolegyne, vážení kolegovia, ja mám kus iný názor ako moji kolegovia, ktorí, v podstate moji predrečníci, ktorí teraz kritizovali pána Mazureka. Samozrejme, nemám podľa rokovacieho poriadku právo sa k tým vyjadriť, ale ja ti ďakujem, pán Mazurek, za tvoje vystúpenie. Ale ja by som teda prešiel k inej otázke. Vážení priatelia, my sme za posledný týždeň z úst pána predsedu vlády, pána Matoviča, dozvedeli, reagujem práve aj na pána Mazureka, lebo on o tom hovoril, my sme sa z úst pána Matoviča dozvedeli veľa zaujímavých informácií. My sme sa dozvedeli, že má podpredsedu vlády idiota, a dovolím si povedať, že aj tomu podpredsedovi vládovi (vlády, pozn. red.) nesiaha po päty. Ja som to zopakoval, túto vetu, lebo je to tak. A dozvedeli sme sa, že čo kúpil pán podpredseda vlády, 3,8 mil. testov, alebo teda štátne hmotné rezervy, ťažko povedať, tieto testy teoreticky, tieto testy by pán Matovič nepoužil ani pre svojho, na testovanie svojho vlastného psa. Som vysoko teda očarený a ďakujem pekne pánovi generálnemu prokurátorovi, že tento problém ide riešiť, to znamená nákup 3,8 mil. testov, a ďalej vyhlásenie pána Matoviča, že s týmito testami v podstate by ani netestoval svojho psa. Je veľmi zaujímavé stanovisko jeho ďalšie, že teda teoreticky zodpovedný za to, že zomrelo 4 300, že je zaznamenané 4 300 úmrtí, čo nie je celkom pravda, lebo zatiaľ zomrelo len 3 100 ľudí cirka, že je zodpovedný pán Sulík. Ale, vážení páni, ak ste prečítali status pána Sulíka, tam je jednoznačne uvedené, že také isté, s takými istými testami sme testovali 3,6 mil. občanov žijúcich na území Slovenskej republiky. No dozvedeli sme sa, že opäť nastupuje celoš... celoplošné testovanie v rámci celej Slovenskej republiky. To testovanie, kde budú možnože v mínus desať, mínus pätnástich stupňoch Celzia naši občania stáť v rade v rámci celej Slovenskej republiky. Ďakujem.
Muňko, Dušan, generálny riaditeľ Sociálnej poisťovne (2014-09-17):
Vážený pán poslanec, v niektorých veciach máte pravdu, v niektorých nie. Sociálna poisťovňa má zhruba 70 exekútorov. Exekútori majú pridelené elektronickým spôsobom jednotlivé prípady, ktoré na jednotlivých pobočkách, čiže po celom Slovensku vznikajú. Je pravda, že Sociálna poisťovňa sa snaží zmeniť zákon a zmeniť vyhlášku, ktorá hovorí o odmeňovaní exekútorov a tak isto aj správcov konkurznej podstaty. Ako viete, exekútor má 20-percentnú odmenu, plus ďalšie odmeny a maximálna odmena exekútora môže byť až 31-tisíc euro. Nie je to záležitosť ministerstva práce a sociálnych vecí, ani riaditeľa Sociálnej poisťovne, je to záležitosť ministerstva spravodlivosti, ktorý pripravuje návrh vyhlášky a návrh aj zákona, teraz o konkurze. Pokiaľ hovoríte o invalidite z mladosti, samozrejmá vec, Sociálna poisťovňa má 250 posudkových lekárov. Posudkových lekárov má ešte úrad práce, VÚC-ky a títo vykonávajú svoju činnosť, ale zase sú odkázaní na skutočnosť, že pred tým, ako sa dostane posúdenie ktoréhokoľvek občana Slovenskej republiky, ktorý žiada invalidný dôchodok, alebo žiada akékoľvek dávky, posudzujú všeobecní lekári. Čiže komisia, ktorá je v Sociálnej poisťovni, posudkových lekárov, musí zobrať za bernú mincu posudky, resp. správy lekárske, ktoré vykonávajú a dávajú lekári všeobecní, resp. odborné stanoviská, pokiaľ sú to vážnejšie prípady. Potom samozrejme, tam ste narážali ešte na jeden problém a problém je sirotský. Je pravda, že určité etnikum robí to, že keď sa dieťa narodí, tak nepíše na rodičov, ale píše na starého rodiča. Preto vznikajú to, čo ste povedali, tie sirotské dôchodky. Táto situácia, máme ju v pozornosti, ale je to veľmi zložitý prípad keď matka uvedie, že otcom je, nie jej manžel, ale je niekto druhý. Tak len toľko na vysvetlenie. Ďakujem pekne.
P. Hrušovský, predseda NR SR: (2004-05-26):
(Hlasovanie.) 141 prítomných, 64 za, 53 proti, 24 sa zdržalo. Návrh sme neschválili. Ďalší návrh. M. Majdová, poslankyňa: Teraz dajte, pán predsedajúci, prosím, hlasovať o tom, že Národná rada Slovenskej republiky sa v súlade s § 73 ods. 3 písm. c) zákona o rokovacom poriadku uzniesla prerokovať predložený návrh zákona v druhom čítaní.
Pivková, Alexandra, poslankyňa NR SR (2020-11-04):
Pán predsedajúci, dajte, prosím, hlasovať o bode 2 zo spoločnej správy s odporúčaním gestorského výboru schváliť.
Jurinová, Erika, podpredsedníčka NR SR (2015-06-25):
Ďakujem pekne. Tým sme vyčerpali. Vyhlasujem rozpravu za skončenú. Prerušujem rokovanie o tomto bode, hlasovať o uznesení budeme v rámci ďalších hlasovaní. A následne otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo poslanci: Jozef Mikloško, Ján Mičovský, Jozef Mikuš a pani poslankyňa Magda Vášáryová. Dávam slovo prvému prihlásenému rečníkovi pánovi poslancovi Jozefovi Mikloškovi z klubu KDH.
Drucker, Tomáš, minister zdravotníctva SR (2016-09-08):
Asi viete, že v Čechách platí zákon o povinnosti zverejňovania. Tie dôvody, na ktoré som sa aj ja pýtam a informoval, súvisia s tým, s čím máme, ale nechcem to nejako veľa ospravedlňovať, ale, žiaľ, v oblasti liekov, špeciálneho zdravotného materiálu panuje nielen asi v Európe, ale všade vo svete veľké ticho a skrývanie cien. Pre špeciálny zdravotný materiál existuje jediný jeden oficiálny cenník belgický kompletný, kde je uverejňovaný. V niektorých prípadoch majú zverejnené niečo Francúzi. A to isté platí o liekoch, kde farmaceutické spoločnosti nie sú ochotné zverejňovať cenníky ani ceny, ktoré majú zazmluvnené s jednotlivými krajinami. To znamená, že tie dohody boli urobené individuálne s požiadavkou, aby neboli robené dodatky k zmluvám, ale aby boli iba realizované objemami roku vždy ako keby ad hoc s ponúknutou zľavou. Už sme prijali niektoré opatrenia a požiadal som aj tento náš úrad, aby pripravil analýzu legislatívnu a aby sme sa zaoberali otázkou toho, že budeme požadovať, aby všetky takého veci tým, že budeme benchmarkovať, aby sa zároveň aj všetky faktúry postupne zverejňovali.
P. Paška, predseda NR SR: (2007-03-30):
Otváram ôsmy rokovací deň 8. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni požiadali poslanci Mečiar, Sániová, Zelník, Slota, Cabaj, Šimko, Kahanec, Líška a Belousovová. (Hlasy v sále.) Pardon, je tu. Štefan, prepáč. Takže pán Zelník je tu. Pani poslankyne, páni poslanci, v dnešný rokovací deň by sme mali vyriešiť už len jedno hlasovanie zo včerajška, tak by som rád zistil našu uznášaniaschopnosť. Prezentujte sa, prosím vás. (Hlasy v sále.) Vydajte, prosím vás, kartu pánovi Hrušovskému. Len sa prezentujeme, aby sme zistili, či sme uznášaniaschopní. (Prezentácia.) Technici, zrušíme túto prezentáciu. Zrušíme ju. Dobre? A vyskúšame ešte raz prezentáciu. Páni poslanci, ktorí nemáte karty, poprosím vás, aby ste sa pripravili na prezentáciu. (Prezentácia. Predsedajúci neoznámil výsledok prezentácie. Výsledok prezentácie: 52 prítomných.) Kolegyne, kolegovia, dáme si päť minút na to, aby sme sa pripravili na prezentáciu. Ďakujem pekne. (Prestávka.) (Po prestávke.)
Laurenčík, Milan, podpredseda NR SR (2022-02-08):
Pán poslanec Dušan Jarjabek, nech sa páči.
Baránik, Alojz, poslanec NR SR (2023-02-14):
Ďakujem pekne. Tak, pán Suja, tento zákon podľa mňa nesúvisí s tým, že kto bol zvolený za generálneho prokurátora v poslednom období, priamo, len, len nepriamo. A ja nezodpovedám za bývalú koalíciu ani nemám možnosť nejako ovplyvňovať to, ako bývalá koalícia si zvolila terajšieho generálneho prokurátora, takže nejak naznačovať, že ja za toto zodpovedám alebo mám možnosť to ovplyvňovať, je, ako ste sám povedali, asi neprimerané, takže neviem, čo ste vlastne chceli povedať. Pokiaľ ide o pána Kočiša, ja som v podstate nerozumel tomu, čo uvádzal pán Kočiš. A obvykle rozumiem, ale u pána Kočiša tentokrát to nejak nevyšlo. A zdá sa mi, že pán Kočiš nedával dosť pozor, pretože keď povedal, že toto je neprípustné, tak neviem, prečo to povedal, lebo keď je to prípustné vo všetkých krajinách tu naokolo s výnimkou Českej republiky, ktorá zase má iné poistky v porovnaní s nami, tak potom nerozumiem, prečo by to malo byť neprípustné. Asi, domnievam sa, len preto, že by to mohlo viesť k tomu, že by niektorí ľudia, ktorí sa spoliehajú na to, že prokuratúra zabezpečí, že nebudú trestne stíhaní, že by sa nemuseli cítiť až tak bezpečne. Ale to je asi tak všetko.
Zmajkovičová, Renáta, podpredsedníčka NR SR (2013-02-13):
Ďakujem. Pán spravodajca zrejme nechce vystúpiť. Prerušujem rokovanie o tomto bode programu. Budeme pokračovať prvým čítaním návrhu poslancov Lucie Žitňanskej, Juraja Miškova a Miroslava Beblavého na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Návrh zákona je uverejnený ako tlač 374. Návrh na jeho pridelenie na prerokovanie výborom je v rozhodnutí č. 352. Teraz dávam slovo pani poslankyni Lucii Žitňanskej, aby návrh zákona uviedla. Nech sa páči, pani poslankyňa. [Rokovanie o návrhu poslancov Národnej rady Slovenskej republiky Lucie Žitňanskej, Juraja Miškova a Miroslava Beblavého na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 374.]
Kuriak, Milan, poslanec NR SR (2021-03-16):
Vážený pán predsedajúci, dovoľte mi, prosím, ako určenému spravodajcovi výboru predniesť správu Výboru Národnej rady pre financie a rozpočet o výsledku prerokovania návrhu na vyslovenie súhlasu Národnej rady s Dohodou, ktorou sa mení Dohoda o prevode a mutualizácii príspevkov do jednotného fondu na riešenie krízových situácií (tlač 428). Predseda Národnej rady rozhodnutím č. 437 z 1. marca 2021 pridelil návrh na vyslovenie súhlasu Národnej rady na prerokovanie Výboru Národnej rady pre financie a rozpočet do 15. marca 2021. Ako gestorský výbor určil výbor pre financie a rozpočet. V súlade s rozhodnutím predsedu Národnej rady výbor prerokoval návrh na vyslovenie súhlasu Národnej rady Slovenskej republiky a prijal k nemu uznesenie č. 154 zo dňa 16. marca 2021. Uvedený výbor vyslovil súhlas s uvedenou zmluvou a odporučil Národnej rade podľa čl. 86 písm. d) Ústavy Slovenskej republiky s dohodou vysloviť súhlas. Gestorský výbor schválil uvedenú správu uznesením č. 158 zo dňa 16. marca 2021. Výbor ma určil za spravodajcu výboru a zároveň ma poveril predniesť správu na schôdzi Národnej rady Slovenskej republiky, navrhnúť Národnej rade Slovenskej republiky postup pri hlasovaní. Návrh na uznesenie Národnej rady je prílohou tejto správy. Ďakujem. Pán predsedajúci, skončil som, otvorte, prosím, rozpravu.
Glváč, Martin, podpredseda NR SR (2018-09-17):
Pán poslanec Mora.
Šebej, František, poslanec NR SR (2013-06-19):
Ďakujem, pán predseda, nechcem procedurálny návrh, len chcem pripomenúť kolegom zo zahraničného výboru, že o 12.00 hodine máme výbor. Ďakujem pekne.
Laurenčík, Milan, podpredseda NR SR (2020-07-14):
Vážené panie poslankyne, vážení páni poslanci, budeme pokračovať v prerušenej rozprave o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa dopĺňa zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov . Máme tu už pani navrhovateľku, poprosím aj pána spravodajcu, aby zaujal svoje miesto. (Ruch v sále. Zaznievanie gongu.) Prosím vás o kľud v sále. Ďalším rečníkom, ktorý vystúpi v rozprave, je pán poslanec Miroslav Suja. Nech sa páči, máte slovo. (Ruch v sále. Zaznievanie gongu.) Pani poslankyne, páni poslanci, ukľudnite sa v sále, kto chce rozprávať, má príležitosť v parlamentnom bufete, tých, ktorí chcú počúvať, poprosím, aby boli kľudní a nechali rečníka, nech môže začať svoj prejav. Nech sa páči, pán poslanec, máte slovo. (Ruch v sále. Čakanie rečníka, kým sa poslanci upokoja. Zaznievanie gongu.) Panie poslankyne, páni poslanci, dôrazne vás žiadam, aby bol kľud v sále, aby mohol rečník vystúpiť. Nech sa páči, pán poslanec, máte slovo.
Droba, Juraj, poslanec NR SR (2012-10-30):
Budem reagovať na môjho starého známeho, dokonca kamaráta, by som možno povedal, je tu? Tu si, dobre. Lojzo, alebo, Dodo, ty hovoríš o rukojemníkoch, ale naozaj nemyslím si, že sa snažíme nejak zviditeľňovať cez túto tému. Není to o tom, že chceme byť na titulkách, bojujeme za ľudské práva komunity ľudí, ktorá ich tu dvadsať rokov nemá úplne rovnocenné s majoritnou populáciou. To je všetko. A ja to kľudne môžem robiť aj z kanála, nemusí ma byť vidno, nemusí to byť vôbec vedieť, že som to ja. Môj jediný cieľ je, aby sa to presadilo, aby títo ľudia mohli žiť tak, ako sa im najlepšie žiť dá v rámci možností a v rámci tejto spoločnosti. No, ešte počuť od teba kázeň, že sa snažíme zaujať, tak to naozaj použijem slová tvojho bývalého kolegu Igora Matoviča, že „si beriem k sebe ten luxus, nekomentovať nášho Lojzíka“, takže toto naozaj komentovať nebudem, o tvojich rôznych extempore tuná v parlamente. Ja som, potom hovoríš o tom, že získajte si podporu 83-ky, no ja si myslím, že sme tu štyri roky aj na to, aby sme sa snažili niektoré veci presadiť alebo minimálne upozornili na niektoré veci. A ty taktiež určite prídeš ešte najbližšieho tri a pol roka s viacerými legislatívnymi iniciatívami. Dovolím si, trúfnem si povedať, že veľmi málo z nich bude mať podporu 83-ky, možnože zopár z nich ti u nich prejde, ale napriek tomu sa budeš snažiť a budeš robiť, lebo si dostal mandát, a to tvoji voliči od teba očakávajú. Takže odporúčaš nám nepodávať žiadne návrhy, ja si myslím, že to je scestné. A čo sa týka môjho včerajšieho vystúpenia s dúhovou vlajkou, tá vlajka je naozaj pre mňa symbolom tolerancie. Ja sa k tomu naďalej hlásim. A nebolo mojím záujmom prekrývať slovenský štátny znak, to ma ani nenapadlo, ale je to stále lepšie, ako keby ho prekrývalo odborárske logo alebo nejaký podobný iný nezmysel, ktorý tam... (Prerušenie vystúpenia časomerom.)
Hrnko, Anton, poslanec NR SR (2018-06-13):
Ďakujem za slovo. Pán poslanec Klus, Štefánik nemal nič spoločné s vyhlásením československého štátu 28. októbra, ale Štefánik veľmi ostro protestoval proti vyhláseniu, ktoré 18. októbra 1918 urobil Štefánik a podpísal tam aj, teda Masaryk, a podpísal tam aj jeho, pretože s tými formuláciami, ktoré tam boli, nesúhlasil. Dostal sa do rozporu aj s Benešom, ktorý napríklad napísal svojmu dôverníkovi Markovičovi začiatkom roku 1919, že aby si dávali naňho pozor, že sa s ním definitívne rozišiel, že je už neprijateľný a tak ďalej atď. A práve tento list možno vytvoril aj tú legendu, lebo ľudia vedeli, že Beneš sa so Štefánikom rozišiel. Takže čo sa asi stalo, prečo ten Štefánik spadol. Ale nebudem tu robiť nejaké konšpiračné teórie, táto vec nie je hodná toho. A či by slovenský národ bol? Odporúčam vám, pán Klus, že by ste si prečítali zopár článkov v Slovenských národných novinách z roku 1914 po balkánskych vojnách. Kde napríklad bol aj taký článok, kde sa píše, doba maďarizmu bola spojená s tým časom, ktorý bol vtedy, keď bolo vyrovnanie. Dnes je iná doba. A dnes už všetko hrá pre nás, my svoje dosiahneme, aj keď nič neurobíme. A viete, prečo to povedali? Pretože prišla doba samourčenia národa. A Rakúsko-Uhorsko, tento žalár národa, národov sa vyhlásilo za ochrancu samourčovacieho práva Albáncov. Viete, ako na to reagovali Slovenské národné noviny? To je... (Prerušenie vystúpenia časomerom.)
S. Janiš, poslanec: (2007-09-04):
To, že ste zdedili rozbehnutú ekonomiku, je fakt – to si nepoprel. Že chcete zobrať ľuďom peniaze, ktoré si šetria na dôchodok, je fakt – to si nepoprel. Že vyberiete menej daní z príjmov fyzických osôb a že dostanú obce, mestá, VÚC-ky menej, je fakt – nepoprel si to. Že trestáte mamičky na materskej, opatrovateľov, že nebudete za nich odvádzať do druhého piliera, ich ochudobňujete o ich dôchodok, je fakt – nepoprel si ani si to nespomenul, vyhol si sa tomu. Že ľuďom zvyšujete odvody a Sociálnej poisťovni na prevádzku dávate o 1 mld. na míňanie – na autá, na služobné cesty a ja neviem na čo – o miliardu korún viac, je fakt – to si nepoprel. To je v poriadku, to je sociálne? O tomto je tá schôdza Národnej rady. O tom, že pani ministerka pridelila Privilégiu, ktoré žiadalo roky dozadu, to isté Privilégium túto istú dotáciu nikdy nedostalo. Vieš prečo nedostalo? Lebo komisia, ktorá o tom rozhodovala, bývalí ministri tam mali štyroch svojich ľudí a piatich externých. Pani ministerka tam má teraz deväť svojich. Deväť svojich, pani ministerka, sedem plus dva, sedem plus dva svojich. A práve až táto komisia rozhodla o tom, že dostane Privilégium dotáciu. A toto je fakt, toto si nepoprel. O tomto je táto schôdza Národnej rady. A o tých troch grošoch si tú rozprávku ešte... (Prerušenie vystúpenia časomierou.)
S. Janiš, poslanec: (2009-10-28):
Dobre ste pochopili aj, kolegovia zo SNS, že mojím účelom bolo otvoriť vám oči. Otvoriť vám oči v jednom obrovskom škandále, v ktorom lieta predseda vlády, minister financií, že nekonali, v ktorom lieta ministerstvo regionálneho rozvoja, ktoré obstarávalo, ako obstarávalo, a v ktorom lieta aj Úrad pre verejné obstarávanie. Toto je jedna megakauza, na ktorej sa dá perfektne ukázať, ako pracuje výkonná moc, ako pracuje vláda Roberta Fica. Všetci v jednom šíku! Ministerstvo v rozpore so zákonom obstará, potom ešte aj vypláca na základe papierov, ktoré nemá. Predseda vlády to toleruje, Úrad pre verejné obstarávanie urobí bezzubú kontrolu. Ak máte na mysli tú pani, že ktorá vyletela z Úradu pre verejné obstarávanie, ak máte tú pani, ktorá v júli napísala, že všetko je v poriadku, tak ak ju predseda úradu prepustil alebo vyhodil, alebo musela odísť, no tak tento papier je na trestné stíhanie. Ak táto pani, ktorá na základe neviem čoho napísala tento papier, môže byť rada, že skončila tým, že stratila pracovný pomer a nie je stíhaná. Takže, takže veľmi by som opatrne posúval slová. Ja som to otvoril zoširoka, lebo to nie je kauza len ministra Janušeka a ministra Štefanova. Je to kauza predsedu vlády, ktorý nekonal, je to kauza ministra financií, ktorý nekonal a mal kontrolu takto, je to kauza Úradu pre verejné obstarávanie, ktorý to všetko ututlával. Jediný, kto čistý z tejto kauzy vychádza, je Najvyšší kontrolný úrad.
Žiga, Peter, podpredseda NR SR (2023-12-19):
Pán poslanec, mali by ste reagovať na predrečníka nie na pána ministra, dobre? S reakciou na faktické poznámky pani poslankyňa Luščíková.
Simon, Zsolt, poslanec NR SR (2013-09-18):
Ďakujem pekne. Je treba povedať, že, pán kolega Lipšic, že pán premiér sa bojí pozrieť pravde do očí, bojí sa sedieť v tejto sále a pozrieť sa menšine v tomto parlamente, opozícii, bojí sa našej kritiky. Je to zlé, bojí sa asi sám od seba. To, čo prejavuje, je arogancia moci. Takýmto a tomuto podobným spôsobom sa správali aj komunisti kedysi. Chvalabohu, toto obdobie máme za sebou. Dúfam, že aj toto obdobie čo chvíľu budeme mať za sebou. Ale v každom prípade je treba povedať, že pán premiér sa snaží, aspoň komunikuje, že chce brániť cenu plynu, aby nerástla pre občanov, pričom je treba povedať, že zabezpečil v máji tohto roku, že cena za prepravu Eustreamom vzrástla na trojnásobok. Je namieste položiť otázku, aby premiér zodpovedal, prečo občania Slovenskej republiky platia trojnásobne vyššiu cenu za prepravu cez plynovody ako v Českej republike? Prečo? Prečo musia platiť viac? Prečo je konečná cena plynu na Slovensku väčšia ako v Českej republike? Prečo urobil všetko pre to, aby sme nemohli doniesť lacnejší plyn z východu, aby alternatívni dodávatelia, ktorí dnes majú 23-percentný podiel na Slovensku, mohli mať ešte väčší podiel a mohli dodávať plyn lacnejšie? Prečo musíme plniť a odoberať plyn zmluvy s Gazpromom, ktorá je nevýhodná a bola uzatvorená vtedy, keď on bol premiérom, v roku 2008? Vtedy mu nevadilo, že podpísali zlú zmluvu, nekričal. Dneska chce z tejto zlej zmluvy všetky negatíva prehodiť nie na J&T, ale na občanov tejto krajiny, aj tých, ktorí nekúria... (Prerušenie vystúpenia časomerom.)
Pročko, Jozef, poslanec NR SR (2020-11-04):
... a zároveň ho žiadam, aby sa mi ospravedlnil. Naozaj keď si... (Prerušenie vystúpenia predsedajúcim.)
P. Farkas, poslanec: (2001-12-13):
J. Migaš, predseda NR SR: Prezentujme sa a hlasujme. Hlasujeme o bode číslo 6 na strane 11. Pán podpredseda, nech sa páči, sadnite si na svoje miesto a hlasujte. Sadnite si na svoje miesto a hlasujte. (Hlasovanie.) Prítomných je 125 poslancov, za 43, proti 57, zdržalo sa 22, nehlasovali 3. Tento návrh sme neschválili. Ďalej.
Jurinová, Erika, podpredsedníčka NR SR (2012-06-20):
Ďakujem pánovi ministrovi. Uzatváram možnosť prihlásiť sa faktickou poznámkou. Prihlásil sa jeden poslanec. Pán Mikuláš Huba, nech sa páči.
Blanár, Juraj, podpredseda NR SR (2021-09-24):
Týmto sme vyčerpali rozpravu, ktorú vyhlasujem za uzatvorenú. Chcem sa spýtať pána navrhovateľa, či chce prehovoriť v záverečnom slove. Áno, nech sa páči.
Kondrót, Maroš, poslanec NR SR (2013-10-22):
Ďalej, vážený pán predseda, ja som podal dva pozmeňujúce, doplňujúce návrhy, každý mal tri body a požiadal som o vyňatie bodov 9, 21 a 24 zo spoločnej správy na osobitné hlasovanie. O týchto troch sa môže hlasovať spoločne. Pán predseda, najskôr je ale potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy. Dajte, prosím, o tom hlasovať.
Suja, Miroslav, poslanec NR SR (2021-02-25):
Ďakujem za slovo, pán predsedajúci. Marek, spomínal si rúška. Rúška, ktoré sú liek na všetko. Vykrikujete tu nám, že vďaka 17. novembru a že sme tam niektorí nemali rúška, je táto situácia, vážení kolegovia, kvôli 
17. novembru. Tak sa vás pýtam, koľko poslancov z vládnej koalície a koľko z opozície prekonalo alebo má COVID? Vy, čo dodržujete všetky opatrenia, nosíte po dve rúška, ako Marek povedal, že to je na hlavu postavené. Tak koľkí z vás a koľkí z nás, keď hovoríme o tých rúškach? (Reakcie z pléna. Zaznievanie gongu.) Ja sa pýtam, koľkí z vás mali už druhýkrát COVID a koľkí z opozície? No z opozície nikto. A z vás a vlády viacerí. Vy, čo všetko dodržujete! A vy nútite deti v školách, aby nosili celý deň rúška! Tak buď to sami nedodržujete, hoci ich nosíte po dve, alebo tie rúška vôbec nezaberajú, vážení kolegovia. Skúsme sa na to pozrieť takto, aj najbližšie, keď budete vykrikovať 
17. november. Z nás neni, nikto z opozície druhýkrát neprekonáva COVID. Môžete to povedať vy, čo všetko dodržujete?! Tak potom niekde súdruhovia z NDR urobili chybu, pán Pročko.
Lučanský, Adam, poslanec NR SR (2024-02-09):
Vážené pani poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený gestorským výborom Národnej rady, počkajte chvíľu (rečník sa zhlboka nadýchol), pre zdravotníctvo za spravodajcu k návrhu uvedeného zákona, tlač č. 123. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Grendel Gábor, podpredseda NR SR (2021-05-05):
Dobre, takže poprosím, aby ste pridali pánovi Pročkovi potom ešte jednu minútu navyše. Nech sa páči.
Bugár, Béla, podpredseda NR SR (2018-09-19):
Pani poslankyňa Grausová.
P. Hrušovský, podpredseda NR SR: (2001-11-06):
(Hlasovanie.) 101 prítomných, 98 za návrh, 1 sa zdržal, 2 nehlasovali. Návrh pani poslankyne Záborskej sme schválili. P. Finďo, poslanec: Ďalší návrh v rozprave predniesol poslanec Finďo. Prosím, aby ste dali o jeho návrhu hlasovať.
Blanár, Juraj, podpredseda NR SR (2021-06-29):
Panie poslankyne, páni poslanci, vyhlasujem všeobecnú rozpravu za skončenú. Chce v rozprave zaujať stanovisko navrhovateľ? Spravodajca? Nech sa páči, udeľujem slovo pánovi spravodajcovi.
Figeľ, Ján, podpredseda NR SR (2014-12-10):
Ďakujem pekne, evidujem to. Teraz dávam slovo spravodajkyni, ktorú určil navrhnutý gestorský, ústavnoprávny, výbor, pani poslankyni Edite Pfundtner, aby podala informáciu k prvému bodu, teda k tlači 1247.
Laššáková, Jana, podpredsedníčka NR SR (2013-03-25):
Pán poslanec, zaujmite miesto určené pre navrhovateľov. Dávam slovo spoločnému spravodajcovi z výboru pre obranu a bezpečnosť poslancovi Mariánovi Kovačócymu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca, máte slovo.
P. Hrušovský, predseda NR SR: (2004-05-12):
(Hlasovanie.) 140 prítomných, 136 za, 2 proti, 2 sa zdržali. Návrh zákona sme schválili do druhého čítania . Prosím ďalší návrh.
Bugár, Béla, podpredseda NR SR (2018-10-16):
Ďakujem. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a ktorým sa mení a dopĺňa zákon č. 543/2002 Z. z. o ochrane prírody a krajiny (tlač 1069.) Pán minister, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 1069.)
M. Gibalová, poslankyňa: (2007-09-13):
Ďakujem.
Bugár, Béla, podpredseda NR SR (2017-05-18):
Ďakujem. Teraz dávam slovo určenému spravodajcovi z výboru pre sociálne veci pánovi poslancovi Mihálovi, nech sa páči.
Janiš, Stanislav, poslanec NR SR (2011-05-17):
Ďakujem za slovo, pán predseda. Kolegyne, kolegovia, pán minister, dovoľte mi, aby som uviedol spravodajskú informáciu k vládnemu návrhu zákona, ktorým sa mení a dopĺňa zákon č. 561/2007, ktorý máme pod tlačou 327. Návrh zákona bol doručený poslancom v zákonnej lehote podľa rokovacieho poriadku. Uvedený návrh zákona spĺňa po formálno-právnej stránke náležitosti uvedené v rokovacom poriadku Národnej rady. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle rokovacieho poriadku, že po rozprave odporučí uvedený návrh zákona prerokovať v druhom čítaní. Ďalej navrhujem, aby návrh zákona prerokovali výbory: ústavnoprávny výbor, Výbor Národnej rady pre hospodárstvo, výstavbu a dopravu a výbor pre verejnú správu a regionálny rozvoj. Súčasne navrhujem za gestorský výbor Výbor Národnej rady pre hospodárstvo, výstavbu a dopravu a odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predseda, otvorte rozpravu.
J. Laššáková, poslankyňa: (2003-10-28):
Z. Martináková, podpredsedníčka NR SR: Otváram rozpravu v rámci tretieho čítania. Nemám žiadnu písomnú prihlášku. Prosím, ústne kto má záujem, nech sa prihlási. Uzatváram možnosť ústne sa prihlásiť. Vyhlasujem rozpravu za skončenú. Prosím, aby ste uviedli záverečné hlasovanie.
Kleinert, Dana, poslankyňa NR SR (2024-01-25):
Ďakujem ti, Irena. Ja som to teda počúvala naozaj fascinujúco, lebo ty si hovorila konkrétne prípady, konkrétne zlyhania celej tejto, tejto novely toho návrhu. Mňa fascinuje naozaj to, keď vidím, s akou vášňou robíš to, čo robíš, že si profesionálka v práve, že to vieš naozaj, naozaj robiť dobre a zároveň ťa ho neuveriteľne baví. A ja som si tak hovorila, že keď si predstavím tu takých ešte ďalších 149 Iren Bihariových, že ako by nám tu bolo sveta žiť. Že by sme si tak akože naozaj to tu tak prešli s vášňou ku práci, s radosťou. A ty si tu s takou vervou hovorila, že... a pamätáte sa, že... a viete, že... a tuto tá prázdna sála. A podľa mňa Plavíková si, pani Plevíková si nerobila žiadne poznámky, jej to je úplne jedno a príkaz tam má jasný, má to tak tu už tak dané, je to super džob, kariéra v takom mladom veku perfektná. Títo muži bieli za ňou sú takí spokojní, že oni sa tak ošetria a to tak bude tak asi celé. Čiže ja by som si želala radšej viacej Bihariových ako ľudí, ktorým je to že úplne jedno. Ale teda čo by som chcela povedať, že strašne dôležité je, že ľuďom to jedno nie je. Číslo 27-tisíc je číslo, ktoré je v tejto chvíli alebo bolo pred pár minútami na námestí v Bratislave, v ďalších mestách boli ľudia v Prahe, v Brne, v Krakove aj v Paríži. Ľuďom nie je táto krajina ukradnutá. To, že vám je, táto koalícia, je to síce vaša hanba, vy si to zožeriete celé na konci vášho volebného obdobia, lebo vy sa budete pozerať vašim voličom do očí, ale teda ľuďom to jedno nie je a my si naozaj nenecháme našu krajinu zobrať len kvôli vášmu cynizmu a vášmu ošetrovaniu sa. Nie, nenecháme. (Potlesk.)
Ľ. Mušková, poslankyňa: (2008-12-02):
Dnes nie je nič zvláštne, že deti z južného Slovenska sa nedohovoria v slovenskom jazyku. Tiež sú informácie, že tí rodičia, príslušníci maďarskej menšiny, ktorí uvedomujúc si potrebu ovládania spisovného jazyku, aby sa ich deti mohli uplatniť na území celého štátu, boli šikanovaní zo strany politikov. A bol na nich vyvíjaný nátlak, aby deti dali do maďarských škôl. Dokonca zhoršením existenčných podmienok slovenských škôl, ba dokonca ich rušením boli nútení mnohí občania slovenskej národnosti dať svoje deti do maďarských škôl, ktoré boli kilometrovo bližšie. Teda povedzme si tak, ako to bolo povedané pánom poslancom Rydlom, tento zákon má len poslúžiť na ceste k vytúženému cieľu, o ktorom tak často hovorí pán predseda maďarskej koalície.
Grendel, Gánbor, podpredseda NR SR (2020-09-22):
Áno, nech sa páči. Pán poslanec Blaha, ako prvý.
Sulík, Richard, predseda NR SR (2011-09-07):
Ďakujem. S faktickou poznámkou sa neprihlásil nikto. Uzatváram možnosť sa prihlásiť s faktickou poznámkou. Teraz zaujme k rozprave stanovisko navrhovateľ.
P. Paška, predseda NR SR: (2010-03-09):
(Hlasovanie.) 131 prítomných, 84 za, 47 sa zdržalo. Návrh sme schválili. Sme v treťom čítaní . Otváram rozpravu v treťom čítaní. Nikto sa nehlási, vyhlasujem rozpravu za skončenú.
Beluský, Martin, poslanec NR SR (2021-06-29):
Ďakujem. Vážený pán podpredseda, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 13. septembra 2021 a gestorský výbor do 14. septembra 2021. Pán podpredseda, prosím, otvorte rozpravu k uvedenému návrhu zákona.
Hlina, Alojz, poslanec NR SR (2014-11-08):
Ďakujem veľmi pekne. Ináč to ja také zaujímavé a malebné, že jak sa začínate obávať kontaktu s obyvateľmi, s občanmi. Vo svete je štandardné a bežné, že sa chodí protestovať pred domy politikov, takže sa nečudujte. A mimochodom, koniec koncov niekto iný vstúpil do verejného priestoru. Viete, keď sa bude protestovať v Košiciach, v zásade tí ľudia budú v parku, vo verejnom priestore. Niekto sa im tam napchal, napadá ma expresívnejší výraz, niekto sa im napchal do verejného priestoru so svojou arogantnou stavbou. Ja som rád, keď tento ľud, zbitý, zbedačený ľud zdvihne svoj chrbát a bude schopný trebárs ísť pred tie haciendy povedať tým ľuďom, čo si myslí. To je úplne normálne. Vážení, zvyknite si na to! Preberte zodpovednosť. Aj to sú dôsledky politiky. Viete, mafia má také pravidlo, že na rodinu sa nesiaha. Prosím vás, v politike, čo si chcete vyhradiť pravidlo mafie, že rozprávame sa, ale nechoďte mi pred dom protestovať?! To takto, vážení, nefunguje! Ja viem, že vo vašom svete ste vystrašení, lebo mafia to nerobí. Na deti sa nešiaha, na rodinu sa nešiaha (reakcie z pléna), ale v politike, vážení, to neplatí! Niekto iný sa napchal do verejného priestoru. Niekto iný sa arogantne, grobiansky, bezcitne napchal do verejného priestoru, do mestského parku sa tam napchal. Nech sa páči, prídu ho pozrieť.
Záhumenský, Marian, poslanec NR SR (2012-10-25):
Ďakujem pekne, pán predseda. Začnem od konca. Pán kolega Štefanec, hrozne rád by sme si želali všetci poľnohospodári, potravinári na Slovensku, aby sme v čo najkratšej dobe vytvorili jednotnú poľnohospodársku politiku v rámci Európskej únie, to znamená pri rovnakých podmienkach všetci všetci farmári dostávajú rovnakú podporu. Toto je kľúčové, ale ak sme realisti, tak vieme dobre, že staré krajiny si predĺžili znovu to obdobie nerovnakých podmienok a je to aj do značnej miery spôsobené tým, že sme nevyjednali si dobré podmienky pri vstupe do Európskej únie. Vyjednali sme pre našich poľnohospodárov veľmi zlé podmienky, vôbec sme nič nedojednali naviac ako Česi, Poliaci, Maďari a iné krajiny, ktoré skutočne urobili oveľa viac práce pre svojich poľnohospodárov, ako sme dojednali my pri vstupe. Mne sa zdá, že vaša vláda vtedy obetovala poľnohospodárov za, za, tzv. podmienkou, že dobiehame zaostalé, dobiehame zaostalé, tak sme obetovali to, čo nám Brusel povedal, to by ste mohli urobiť, my sme aj urobili a dokonca v niektorých prípadoch nás upozorňoval, že tie stavy, ktoré navrhujete, sú až nízke pre vás, že ich opravil k vyšším stavom, to bola úplne utópia. Čiže myslím si, že áno, je cesta, aby sme vyrovnali podmienky, to je určite cesta, ale obávam sa, že ten horizont sa bude pre našich poľnohospodárov predlžovať a dovtedy musíme hľadať riešenie, pokiaľ ktosi má tak silné postavenie, ktoré dokáže zneužívať pre svoj benefit, pre svoju výhodu. A robí to vyslovene nekalým spôsobom. Ak sa pozrieme na tie praktiky, o ktorých môžem hovoriť v ďalšom vystúpení, čo všetko sa deje vlastne vo vzťahu dodávateľ a obchodník, tak je to až katastrofa. Ľudia o tom ani netušia, proste že za akých podmienok naši potravinári obchodujú s veľkými obchodnými reťazcami. Takže myslím si, že tento zákon je namieste a je potrebné, a v mnohých krajinách takým spôsobom to aj riešia a regulujú, ale každá krajina pochopiteľne reguluje alebo reaguje na problém tak, ako ho má. Rakúšania, ktorí majú 80 %... (Prerušenie vystúpenia časomerom.)
P. Paška, predseda NR SR: (2010-02-03):
návrhu Výboru Národnej rady Slovenskej republiky pre pôdohospodárstvo, životné prostredie a ochranu prírody na vydanie zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov . Je to tlač 1374. Pán poslanec Miklós ako poverený člen výboru návrh uvedie. Nech sa páči, pán poslanec.
Danko, Andrej, predseda NR SR (2017-02-01):
Prosím, prezentujme sa a hlasujme. (Hlasovanie.) Prítomných 141 poslancov, za 90, proti 21, zdržalo sa 29, nehlasoval 1. Konštatujem, že sme uvedený návrh schválili a pristúpime k tretiemu čítaniu o tomto návrhu zákona.
Paška, Pavol, predseda NR SR (2012-10-29):
Hlasujeme. (Hlasovanie.) 133 prítomných, 15 bolo za, 104 proti, 13 sa zdržalo, 1 nehlasoval. Neschválili sme návrh zákona do druhého čítania, nebudeme pokračovať v rokovaní o tomto návrhu zákona. Dámy a páni, odhlasovali sme všetky prerokované body, vyhlasujem krátku prestávku do 17.35 hodiny a budeme potom pokračovať v prerušenej rozprave. Chcem upozorniť členov poslaneckého grémia, že zajtra po hlasovaní, ak bude o čom hlasovať, by som rád zvolal poslanecké grémium, ak nebude o čom hlasovať, tak zvolám poslanecké grémium o 11.00 hodine. Takže krátka prestávka do 17.35 hodiny. Ďakujem. (Krátka prestávka.) (Po prestávke.)
Tóth, Vojtech, poslanec NR SR (2022-06-14):
Áno. Budeme hlasovať dneska o sedemnástej.
Kollár Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 139, za 137, 2 sa zdržali. Konštatujem, že sme schválili návrh novely zákona č. 669/2007 Z. z. o jednorazových mimoriadnych opatreniach v príprave niektorých stavieb diaľnic. Teraz pristúpime k hlasovaniu o návrhu poslankýň Andrejuvovej a Záborskej na prijatie uznesenia Národnej rady k uzneseniu Európskeho parlamentu z 20. októbra 2022 o rastúcom počte trestných činov a nenávisti voči LGBTQ+ (správne: „LGBTIQ+“, pozn. red.) osobám (tlač 1471). Dávam slovo spravodajcovi z Výboru pre ľudské práva a národnostné menšiny poslancovi Petrovi Pollákovi, aby hlasovanie o návrhu uznesenia uviedol. [Hlasovanie o návrhu poslankýň Národnej rady Slovenskej republiky Anny Andrejuvovej a Anny Záborskej na prijatie uznesenia Národnej rady Slovenskej republiky k uzneseniu Európskeho parlamentu z 20. októbra 2022 o rastúcom počte trestných činov z nenávisti voči LGBTIQ+ osobám v celej Európe s ohľadom na nedávnu homofóbnu vraždu na Slovensku (2022/2894(RSP)) a k správe Výboru Európskeho parlamentu pre občianske slobody, spravodlivosť a vnútorné veci (LIBE) z 27. januára 2023 (CR(2023)740573), tlač 1471.]
Pellegrini, Peter, predseda NR SR (2015-03-19):
Hlasujeme o bode 6 z druhého návrhu pani poslankyne Pfundtner. (Hlasovanie.) Prítomných 137 poslancov, za hlasovalo 58, proti boli 3, zdržalo sa 76. Tento návrh sme neschválili.
Fecko, Martin, poslanec NR SR (2023-05-10):
Dneska o sedemnástej hodine.
Pellegrini, Peter, predseda NR SR (2015-11-24):
Takže nemá námietku pán poslanec. Nebudeme o tom hlasovať. (Potlesk.) Nech sa páči.
Mihalik, Marcel, poslanec NR SR (2022-06-16):
Pán predseda, dajte hlasovať o návrhu zákona ako o celku s odporúčaním gestorského výboru schváliť v znení schválených pozmeňujúcich a doplňujúcich návrhov.
Laššáková, Jana, podpredsedníčka NR SR (2012-08-02):
Takže, pani poslankyňa, žiadate, aby Národná rada hlasovala o vašej nespokojnosti s odpoveďou? Áno. Dobre. To bola písomne prihlásená pani poslankyňa. Kto sa hlási do rozpravy ústne? Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú a prerušujem rokovanie o tomto bode programu. Hlasovať o uznesení budeme v rámci ďalších hlasovaní. A teraz otváram bod interpelácie poslancov . Chcem vám dať do pozornosti, že podľa § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesené interpelácie nezbavujú poslanca povinnosti odovzdať svoju interpeláciu písomne predsedovi Národnej rady. Písomne sa do bodu interpelácií prihlásili pani poslankyňa Gibalová, pán poslanec Fronc, pán poslanec Hudacký a pán poslanec Mikuláš Huba. (Reakcie z pléna.) Nebol prihlásený nikto. (Reakcia z pléna.) No. Ukončila som možnosť prihlásiť sa do rozpravy ústne. (Reakcie z pléna.) Povedala som, ukončila som rozpravu. (Ruch v sále.) Takže otváram bol interpelácie. Poprosím pani poslankyňu Gibalovú ako písomne prihlásenú do bodu interpelácie. Nech sa páči, pani poslankyňa. (Ruch v sále.) Pani poslankyňa, nech sa páči, máte slovo.
Pellegrini, Peter, predseda NR SR (2024-02-27):
Ďakujem pekne, pán poslanec, akonáhle v zmysle tohto paragrafu a odseku obdržím od vás písomné prejavy, ktoré obsahujú zároveň aj pozmeňujúce návrhy, tak tak, samozrejme, spravím. Dávam teraz hlasovať v zmysle § 35 ods. 7 rokovacieho poriadku o uzavretí rozpravy. Prosím, prezentujme sa a hlasujme. (Reakcie z pléna.) Pôjde, keď zapnem, nech sa páči. Prezentujme sa a hlasujme o tomto návrhu. Pán poslanec Dostál, teraz akože píšete, hej, rýchlo, prejav? Dobre. (Hlasovanie.) Prítomných 78 poslancov, za 77, nehlasoval 1. Konštatujem, že sme rozpravu ukončili a vyhlasujem rozpravu o tomto bode za skončenú. Chcem sa spýtať pána navrhovateľa, či chce zaujať k rozprave stanovisko. Nie je tomu tak. Pýtam sa, či chce zaujať stanovisko spravodajca. Nie je tomu tak. Prerušujem, už sme vlastne tento bod, budeme hlasovať, pardon, pokračujeme v hlasovaní. Budeme teda hlasovať o návrhu vlády na skrátené legislatívne konanie o vládnom návrhu zákona, ktorým sa dopĺňa Trestný zákon, tlač 203, prosím, prezentujme sa a hlasujme. Pán spoločný spravodajca, uveďte hlasovanie. (Reakcie z pléna. Ruch v sále.) Vyhlasujem hlasovanie za zmätočné, nakoľko ešte pán spravodajca musí sa vysporiadať s vecami, ktoré zazneli. Nech sa páči, pán spravodajca. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 203.)
Lebocký, Tibor, poslanec NR SR (2013-02-06):
Ďakujem. Pán predseda, dajte teda hlasovať o uznesení, ktoré je prílohou správy v tom zmysle, že Národná rada Slovenskej republiky berie na vedomie Správu o lesnom hospodárstve v Slovenskej republike 2011.